Tokijo krikštatėviai
Tokijo krikštatėviai (jap. 東京ゴッドファーザーズ = Tōkyō Goddofāzāzu, angl. Tokyo Godfathers) – 2003 m. anime filmas, režisuotas Satoši Kon. Scenarijų Kon parašė kartu su Keiko Nobumoto, kuri taip pat parašė scenarijus „Wolf's Rain“ ir „Cowboy Bebop“ anime serialams. Filmas sukurtas „Madhouse“ studijoje. Pagrindinė filmo tema – atsitiktinai susiklostančios aplinkybės. Kino kritikas George Peluranee teigia, kad „„Tokijo krikštatėviai“ – tai filmas, kuriame parodoma kokie reikšmingi nors ir menki ryšiai kiekvieną iš mūsų sieja su tariamai nepažįstamais žmonėmis. Filme pasakojama istorija, kupina stebuklų, šeimos ryšių, meilės ir atlaidumo.“